CELEX: E2015J0002
Language: mt
Date: 2015-07-15 00:00:00
Title: Sentenza tal-Qorti tal-15 ta’ Lulju 2015 fil-Kawża E-2/15 l-Awtorità ta’ Sorveljanza tal-EFTA vs l-Iżlanda (In-nuqqas minn Stat ŻEE/EFTA li jissodisfa l-obbligi tiegħu — Nuqqas li jimplimenta — ir-Regolament (UE) Nru 185/2010 dwar l-iskrinjar ta’ passiġġieri permezz ta’ tagħmir għall-individwazzjoni ta’ traċċi ta’ splussivi (ETD) u tagħmir li jinżamm fl-idejn għall-individwazzjoni tal-metall (HHMD)

7.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 3/6
            
         SENTENZA TAL-QORTI
   tal-15 ta’ Lulju 2015
   fil-Kawża E-2/15
   l-Awtorità ta’ Sorveljanza tal-EFTA vs l-Iżlanda
   (In-nuqqas minn Stat ŻEE/EFTA li jissodisfa l-obbligi tiegħu — Nuqqas li jimplimenta — ir-Regolament (UE) Nru 185/2010 dwar l-iskrinjar ta’ passiġġieri permezz ta’ tagħmir għall-individwazzjoni ta’ traċċi ta’ splussivi (ETD) u tagħmir li jinżamm fl-idejn għall-individwazzjoni tal-metall (HHMD)
   (2016/C 3/07)
   Fil-kawża E-2/15, l-Awtorità ta’ Sorveljanza tal-EFTA v l-Iżlanda – APPLIKAZZJONI għal dikjarazzjoni li l-Iżlanda naqset milli tissodisfa l-obbligi tagħha skont l-Artikolu 7 tal-Ftehim dwar iż-Żona Ekonomika Ewropea billi naqset, fi ħdan iż-żmien preskritt, li tadotta l-miżuri neċessarji biex tagħmel bħala tali parti mill-ordinament ġuridiku intern tagħha l-Att imsemmi fil-punt 66he, it-tnax-il inċiż, tal-Anness XIII tal-Ftehim (ir-Regolament ta’ Implimentazzjoni tal-Kummissjoni (UE) Nru 104/2013 tal-4 ta’ Frar 2013 li jemenda r-Regolament (UE) Nru 185/2010 fir-rigward tal-iskrinjar ta’ passiġġieri u ta’ persuni għajr passiġġieri permezz ta’ tagħmir ta’ individwazzjoni ta’ traċċi ta’ splussivi (ETD) flimkien ma’ tagħmir li jinżamm fl-idejn għall-individwazzjoni tal-metall (HHMD)), kif adattat għall-Ftehim permezz tal-Protokoll 1 tiegħu u l-adattamenti settorjali fl-Annessi XIII, il-Qorti, magħmula minn Carl Baudenbacher, il-President, Per Christiansen (l-Imħallef-Relatur) u Páll Hreinsson, Imħallfin, tat is-sentenza fil-15 ta’ Lulju 2015, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tiddikjara li l-Iżlanda naqset milli tissodisfa l-obbligi tagħha skont l-Artikolu 7 tal-Ftehim dwar iż-Żona Ekonomika Ewropea billi naqset, fi ħdan iż-żmien preskritt, li tadotta l-miżuri neċessarji biex tagħmel bħala parti mill-ordinament ġuridiku intern tagħha l-Att imsemmi fil-punt 66he, it-tnax-il inċiż, tal-Anness XIII tal-Ftehim (ir-Regolament ta’ Implimentazzjoni tal-Kummissjoni (UE) Nru 104/2013 tal-4 ta’ Frar 2013 li jemenda r-Regolament (UE) Nru 185/2010 fir-rigward tal-iskrinjar ta’ passiġġieri u ta’ persuni għajr passiġġieri permezz ta’ tagħmir ta’ individwazzjoni ta’ traċċi ta’ splussivi (ETD) flimkien ma’ tagħmir li jinżamm fl-idejn għall-individwazzjoni tal-metall (HHMD)), kif adattat għall-Ftehim permezz tal-Protokoll 1 tiegħu u l-adattamenti settorjali fl-Annessi XIII.
            
         
               2.
            
            
               Tordna lill-Iżlanda tħallas l-ispejjeż tal-proċedimenti.